วันอาทิตย์ที่ 8 พฤศจิกายน 2563
ข่าวดีสำหรับลูกหนี้! ธนาคารแห่งประเทศไทยออกประกาศแนวปฎิบัติสำคัญเรื่องการชำระหนี้ ช่วยให้ลูกหนี้ได้รับความเป็นธรรมมากขึ้น
ข่าวดีสำหรับลูกหนี้! ธนาคารแห่งประเทศไทยออกประกาศแนวปฎิบัติสำคัญเรื่องการชำระหนี้ ช่วยให้ลูกหนี้ได้รับความเป็นธรรมมากขึ้น
นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าธนาคารแห่งประเทศไทยได้ออกประกาศกำหนดหลักเกณฑ์เรื่องการคิดดอกเบี้ยผิดนัดชำระหนี้และการตัดชำระหนี้โดยมีวัตถุประสงค์เพื่อช่วยลดภาระหนี้สร้างความเป็นธรรมในการให้บริการทางการเงินแก่ประชาชนและลดการเกิดหนี้ด้อยคุณภาพในระบบการเงินซึ่งเกณฑ์ดังกล่าวจะนำไปสู่การเปลี่ยนแปลงแนวปฏิบัติที่สาคัญในระบบการเงินของไทยใน3เรื่องคือ
1.การคิดดอกเบี้ยผิดนัดชําระหนี้บนฐานของ“เงินต้นที่ผิดนัดจริง”เท่านั้นไม่ให้รวมส่วนของเงินต้นของค่างวดในอนาคตที่ยังไม่ถึงกำหนดชำระต่างจากแนวปฏิบัติเดิมที่หากผิดนัดชาระหนี้เพียงงวดเดียวผู้ให้บริการทางการเงินสามารถคิดดอกเบี้ยผิดนัดชำระหนี้จากฐานเงินต้นคงค้างทั้งหมดส่งผลให้มูลค่าดอกเบี้ยผิดนัดสูงมากซึ่งเกณฑ์ใหม่นี้จะทำให้การคิดดอกเบี้ยผิดนัดชำระหนี้สอดคล้องกับความเป็นจริงและเกิดความเป็นธรรมกับประชาชนมากขึ้น
2.การกําหนดอัตราดอกเบี้ยผิดนัดชําระหนี้ที่“อัตราดอกเบี้ยตามสัญญาบวกไม่เกิน3%”เช่นถ้าอัตราดอกเบี้ยตามสัญญาคือ8%ผู้ให้บริการทางการเงินจะกำหนดอัตราดอกเบี้ยผิดนัดชาระหนี้ได้ไม่เกิน11%โดยต้องคำนึงถึงประวัติการชำระหนี้ที่ผ่านมาด้วยซึ่งจากเดิมที่ผู้ให้บริการทางการเงินสามารถกำหนดอัตราดอกเบี้ยผิดนัดชำระหนี้ได้เองเช่นกำหนดตามอัตราดอกเบี้ยสูดสุดในประมวลกฎหมายแพ่งและพาณิชย์ที่15%หรือบางกรณีสูงถึง18%หรือ22%ส่งผลกระทบต่อความสามารถในการชำระหนี้ของลูกหนี้ได้ดังนั้นการปรับ2เกณฑ์ในครั้งนี้จะช่วยให้ลูกหนี้พยายามจ่ายชำระหนี้ลดโอกาสการผิดนัดชำระหนี้และยังช่วยให้ระบบการเงินมีความสมดุลมากขึ้นการฟ้องร้องดำเนินคดีจะลดลง
3.การกําหนดลําดับการตัดชําระหนี้โดยให้“ตัดค่างวดที่ค้างชําระนานที่สุดเป็นลําดับแรก”เพื่อให้ลูกหนี้ทราบลำดับการตัดชำระหนี้ที่ชัดเจนโดยเมื่อลูกหนี้ชำระหนี้เงินที่จ่ายเข้ามาจะถูกนำไปจ่ายค่าธรรมเนียมดอกเบี้ยและเงินต้นของงวดหนี้ที่ค้างชำระนานที่สุดก่อนต่างจากแนวทางเดิมที่เงินที่จ่ายเข้ามาจะถูกนำไปตัดค่าธรรมเนียมทั้งหมดตามด้วยดอกเบี้ยทั้งหมดก่อนนำเงินส่วนที่เหลือมาตัดเงินต้นซึ่งการปรับเกณฑ์ใหม่นี้จะช่วยเพิ่มโอกาสให้เงินงวดที่ลูกหนี้ผ่อนในแต่ละเดือนสามารถตัดถึงเงินต้นได้มากขึ้นช่วยลดการเกิดหนี้ด้อยคุณภาพหรือNPLรวมทั้งช่วยให้ลูกหนี้มีกำลังใจในการจ่ายชำระหนี้ต่อเนื่องและยังช่วยให้ประวัติการผ่อนชำระหนี้ของลูกหนี้สอดคล้องกับข้อเท็จจริงมากขึ้น
ประกาศการกำหนดเกณฑ์การคิดดอกเบี้ยผิดนัดชำระหนี้จะเริ่มมีผลบังคับใช้ตั้งแต่วันที่1เมษายน2564ยกเว้นเรื่องลำดับการตัดชำระหนี้ที่จะเริ่มมีผลบังคับใช้ตั้งแต่วันที่1กรกฎาคม2564เป็นต้นไปเนื่องจากผู้ให้บริการทางการเงินต้องใช้เวลาในการปรับปรุงระบบงานที่เกี่ยวข้องอย่างไรก็ดีสำหรับการใช้ฐานของงวดที่ผิดนัดชาระหนี้จริงมาคำนวณทางธนาคารแห่งประเทศไทยได้มีหนังสือเวียนไปก่อนหน้านี้โดยนับตั้งแต่1พฤษภาคม2563ผู้ให้บริการทางการเงินได้ปรับมาใช้เกณฑ์ใหม่ในการคำนวณแล้วซึ่งประชาชนและธุรกิจSMEsจะได้รับสิทธิตามที่ประกาศฉบับนี้กำหนดเป็นการทั่วไปโดยไม่ต้องติดต่อสาขาของผู้ให้บริการทางการเงินเพื่อแก้ไขสัญญาแต่อย่างใดสำหรับการผิดนัดชำระหนี้ที่เกิดขึ้นก่อนวันที่1เมษายน2564ธนาคารแห่งประเทศไทยได้แจ้งให้ผู้ให้บริการทางการเงินสามารถนำหลักการตามประกาศฉบับใหม่มาใช้พิจารณายกเว้นหรือผ่อนปรนดอกเบี้ยผิดนัดชาระหนี้ให้แก่ลูกหนี้ตามสมควรโดยเฉพาะในปัจจุบันที่ลูกหนี้จำนวนมากกำลังเดือดร้อนจากวิกฤตโควิด19ทั้งนี้หากประชาชนมีข้อสงสัยหรือไม่ได้รับการปฏิบัติอย่างเป็นธรรมสามารถสอบถามหรือร้องเรียนได้ที่ศูนย์คุ้มครองผู้ใช้บริการทางการเงิน(ศคง.)โทร. 1213
โฆษกรัฐบาลกล่าวว่า“เกณฑ์การคิดคำนวณการผิดนัดชำระหนี้ตามประกาศของธนาคารแห่งประเทศไทยทั้ง3เรื่องนี้ไม่ว่าจะเป็นเรื่องการคิดดอกเบี้ยผิดนัดชำระหนี้เฉพาะในส่วนของจำนวนเงินที่ผิดนัดชำระจริงเท่านั้นไม่ใช่เงินคงค้างทั้งหมดหรือเรื่องอัตราดอกเบี้ยผิดนัดชำระหนี้ที่กำหนดให้บวกได้ไม่เกิน3%ของอัตราดอกเบี้ยตามสัญญาหรือเรื่องที่กำหนดให้เมื่อลูกหนี้นำเงินไปชำระแล้วให้นำเงินจำนวนดังกล่าวไปตัดในส่วนของค่างวดที่ค้างชำระนานที่สุดเป็นลำดับแรกทั้ง3เรื่องนี้จะนำไปสู่การเปลี่ยนแปลงครั้งใหญ่ในแนวปฏิบัติเรื่องการชำระหนี้ของประเทศไทยโดยจะช่วยทำให้เกิดความเป็นธรรมมากขึ้นกับลูกหนี้และช่วยให้ลูกหนี้ที่ไม่ตั้งใจจะผิดนัดชำระให้สามารถจ่ายชำระหนี้ได้ง่ายขึ้นส่งผลให้ลดจำนวนการฟ้องร้องดำเนินคดีอีกทั้งจะช่วยลดโอกาสการเกิดหนี้เสียของระบบการเงินโดยรวมของไทยอีกด้วย”
.......................................
กลุ่มประชาสัมพันธ์และเผยแพร่ สำนักโฆษก